'Pali' zagrebački dileri: Našli su im 108 kg marihuane i kokain

Drogu su sakrivali i prepakiravali u unajmljenom stanu u Novom Zagrebu. Drogu su također skrivali u unajmljenoj garaži na Trešnjevci. Među uhićenima i jedna žena

<p>Zagrebački policajci dovršili su kriminalističko istraživanje nad dvojicom muškaraca (38 i 33) te jednom ženom (33) zbog neovlaštene proizvodnje i prometa drogama.</p><p>Provedenim kriminalističkim istraživanjem utvrđeno je da su osumnjičeni nabavljali veće količine marihuane i kokaina, a koju su potom sakrivali i prepakiravali u unajmljenom stanu u Novom Zagrebu. Drogu su također skrivali u unajmljenoj garaži na Trešnjevci. Tako pripremljenu drogu preprodavali su na ilegalnom tržištu.</p><p>Policija je u stanu i garaži ukupno pronašla 108,73 kilograma marihuane i 528 grama kokaina, kao i opremu za vaganje i pakiranje.</p><p>Uhićeni trojac predan je pritvorskom nadzorniku, a posebno izvješće dostavljeno je Općinskom državnom odvjetništvu.</p>